<classify> Akizungumza na waandishi wa habari jana, Ofisa habari wa Shirikisho la Soka Tanzania TFF, Baraka Kizuguto alisema kama walivyotangaza tangu mwanzo kwamba timu 16 za Ligi Kuu zitaanzia moja kwa moja mzunguko wa tatu.Timu 16 zinazoshiriki Ligi Kuu zimeingia moja kwa moja mzun guko wa tatu ambapo zinajumuika na timu 16 zilizofuzu kutoka raundi ya pili yenye timu kutoka ligi daraja la kwanza na la pili, alisema Kizuguto.Simba itacheza na Burkinafaso Januari 12 kwenye uwanja wa Jamhuri Morogoro, Majimaji itacheza dhidi ya JKT Mlale Uwanja wa Majimaji Songea, Januari 23 Pamba itacheza na Toto Africans Uwanja wa CCM Kirumba na Ndanda FC itaialika Mshikamano kwenye Nangwanda Sijaona Mtwara.Yanga itacheza na Friends Rangers Januari 24 Uwanja wa Taifa, Dar es Salaam, Njombe Mji itacheza na Prisons Uwanja wa Amani Makambako Shinyanga na Stand United watachuana na Mwadui FC.  <topic>: MICHEZO 